cyanic-selkie/wikianc huggingface dataset:
Nøtteveien (Oslo)
Nøtteveien (1–11A, 2–8B) er en vei på Røa i bydel Vestre Aker i Oslo. Den går fra Kristian Auberts vei til Finnhaugveien.
Navnet ble vedtatt i 1936 og viser til en tidlligere hasselskog i området.
Bak fasaden
Bak fasaden er bok nummer 18 i serien sagaen om Isfolket skrevet av Margit Sandemo.
Start Something
Start Something er det andre studioalbumet fra Lostprophets, utgitt i 2004. Dette er bandets mest kritikerroste album, og «Last Train Home» er den mest kjente sangen fra Lostprophets.
Prosjekt Runeberg
Prosjektet baserer seg på begrensningen av vernetiden i åndsverkloven. 70 år etter utløpet av opphavsmannens dødsår utløper også opphavsretten, og hvem som helst kan utgi verket.
Start Something
Albumet ble produsert av Eric Valentine som også har produsert album for Queens of the Stone Age, Good Charlotte og Neon Knights. Lostprophet anså thefakesoundofprogress for å være en demo, og at Start Something var bandets egentlige debutalbum.
Prosjekt Runeberg
Opprinnelig utga Prosjekt Runeberg kun verk som e-tekst (slik som Projekt Gutenberg fremdeles gjør) over Internett via kommunikasjonsprotokollene Gopher og FTP. Etter få år ble det mest populære dataformatet HTML overført via protokollen HTTP.
Start Something
På slutten av februar 2004 nådde albumet 33.-plass på Billboard 200 i USA, og den kom på 4 plass i Storbritannia. Fem singler ble gitt ut fra albumet: «Last Train Home», «Burn Burn», «Wake Up (Make a Move)», «Last Summer» og «Goodbye Tonight». De første fire kom på Topp 20 i Storbritannia, mens «Last Train Home» gikk inn på Topp 10-listen. «Burn Burn» kom også på den australske topp 50-listen.
Prosjekt Runeberg
Fra 1998 produserte man fortrinnsvis digitale faksimile-utgaver, som betyr at fotografisk eksakte bilder av hele boksider ble publisert via web som supplement til den OCR-fortolkede og søkbare teksten. Neste skritt i utviklingen kom i 2003, da den OCR-fortolkede teksten kunne korrekturleses direkte via nettleseren i et system som ligner på wiki. Når en bok er fullstendig korrekturlest, publiseres den som en e-tekst.
Start Something
«Lucky You» var med i filmen Spider-Man 2. «Last Train Home» var med i videospillet NFL Street nesten to måneder før Start Something ble gitt ut. «To Hell We Ride» var med i spillet Need for Speed Underground, men på spillet ble sangen kalt «Ride». «Burn Burn» var med i spillet FIFA Football 2004. Mannen på coveret er Ian Watkins. «I Don't Know» ble gitt ut på singel i USA.
Prosjekt Runeberg
Digitale faksimile-utgaver på norsk
runeberg
34. serierunde i Premier League 2006/07
34. serierunde i Premier League 2006/07 begynte 14. april med seks kamper, så var det to kamper 15. april, en kamp 18. april og runden avsluttes med storkampen mellom Chelsea og Manchester United 9. mai.
Folketellingen 1769
Folketellingen 1769 er den første fullstendige folketelling i Norge. Den inngikk i den første folketellingen i kongeriket Danmark-Norge og ble avholdt 15. august 1769, som også omfattet også de danske besittelser i Nord-Tyskland, hertugdømmene Schleswig og Holstein. I Danmark og Norge ble den utført etter ens retningslinjer, mens den i hertugdømmene fikk egne bestemmelser ut fra de lokale politiske forhold.
Folketellingen gikk ned på individnivå, men inneholdt ingen navn. Det ble kun gitt summariske opplysninger for det enkelte prestegjeld ble ført inn i et ferdigtrykt skjema på en side, men det gir mye komprimert kunnskap på hvert ark. Mens tidligere kartlegginger av folketallet hadde vært rene manntall, der bare mennene ble registrert, så skulle nå alle innbyggerne i landet telles med. Summarisk vil si at den bare oppgir antallet innbyggere fordelt på kjønn, aldersgrupper, stand/yrke, sivilstand, midlertidig fravær og «Hospitals Lemmer samt andre vanføre, gebreklige og afsindige Personer». Unntaket er tellingen for Vefsn, som inneholder navn, alder og bosted.
Hovedtall for riket
Her følger folketallet i de enkelte administrative inndelinger av Norge i 1769.
Niels Ellegaard
Niels Ellegaard (født 12. mars 1962) er en dansk skuespiller.
Biografi
Niels Ellegaard er utdannet ved Café Teatret i 1983. Han har etter sin skuespillerutdannelse vært ansatt på Børneteatret Filuren i Århus fra 1983-1989, deretter fortsatte han på Svalegangen og Århus Teater. Han har hatt suksess i flere roller, blant annet som Bo i Århus Teaters oppsetning av Gregersen Sagaen bygget over Christian Kampmanns romanserie.
Han er gift med kollegaen Lise Stegger.
Sjtsji
Sjtsji (russisk: щи, ) er en russisk suppe basert på kål. I tillegg til kål brukes ofte surkål og andre grønnsaker. Det er ofte vanlig å tilsette surnet fløte før servering. Det finnes også varianter med forskjellige typer kjøtt, typisk okseflesk eller skinke. Serveres med rug brød eller surdeig brød.
Paul Bodin
Paul Bodin (født 13. september 1964) er en tidligere fotballspiller fra Wales. Han spilte venstre back og er mest kjent for sin karriere i Swindon Town i løpet av to perioder og har også spilt på landslaget for Wales.
Spillerkarriere
Bodin startet som 15-åring i Chelsea, men fikk ikke proff-kontrakt. Etter et kort opphold i Newport County, signerte han for klubben fra hjembyen; Cardiff City. Debuten var åpningskampen i 1982-83 sesongen. I sin første sesong rykket Cardiff City opp til andre divisjon. Han fikk ikke forlenget kontrakt etter tre sesonger og signerte for Bath City som spilte utenfor de fire øverste divisjonene. Etter en kort periode i Newport County, signerte Swindon Town han for £30.000 som andrevalg på venstre back hvor Phil King spilte fast. Da King ble solgt til Sheffield Wednesday i november 1989, ble Bodin førstevalget og spilte nesten samtlige seriekamper og var med på å vinne play-off finalen til den øverste divisjonen på Wembley mai 1990 med Osvaldo Ardiles som manager.
Da Swindon Town ble dømt for ulovlige betalinger til spillere sommeren 1990 og fratatt opprykket, måtte klubben selge spillere og Bodin ble solgt til Crystal Palace for £550.000. Han fant seg ikke til rette i London og ble lånt ut til Newcastle hvor Ardiles nå var manager. 10 månedere etter han forlot Swindon, ble han kjøpt tilbake til Swindon Town for halvparten av salgssummen av den nye manageren i Swindon, Glenn Hoddle. Han fikk en mer offensiv rolle som venstre back og skårte 12 seriemål hvorav 5 på straffespark i 1992-93 sesongen. Swindon Town spilte seg fram til play-off finalen mot Leicester City den sesongen og Bodin skårte vinnermålet på straffespark i det 85. minutt som gjorde at Swindon Town vant finalen 4-3 og rykket opp til Premier League for første gang i klubbens historie.
Han fortsatte i klubben i to sesonger og var med på å vinne tredje divisjon før han gikk gratis til Reading sommeren 1996. Etter to sesonger i Reading, gikk han tilbake til Bath City som spillende manager inntil 2001 da klubben var i økonomiske problemer og måtte redusere hans stilling. Han trakk seg da fra stillingen og gikk til Swindon Town igjen som trener for juniorlaget.
Trenerkarriere
Bodin var midlertidig manager i Swindon Town i to kamper da Paul Hart trakk seg i april 2011. Det endte med ett tap og en seier. Bodin var en av flere søkere på stillingen som manager. Da Paolo Di Canio ble ansatt, fortsatte Bodin som trener for juniorlaget. Forholdet mellom Bodin og Di Canio var ikke bra og i juni 2013 trakk Bodin seg fra jobben og ble assistenttrener for U18 og U21 i Southampton. Per 2015 jobber han med Wales' ungdomslag.
Landslagskarriere
Paul Bodin debuterte på det walisiske langslaget 20. mai 1990 mot Costa Rica og spilte 23 kamper fram til september 1994. Han skårte 3 mål.
Annet
Sesongen 2009-10 stemte leserne av lokalavisen Swindon Advertiser fram sitt favorittlag gjennom tidene og Bodin ble stemt fram som tidenes beste venstreback på Swindon Town.
Kenneth Scott Latourette
Kenneth Scott Latourette (født 6. august 1884 i Oregon City i Oregon i USA, død 26. desember 1968) var en amerikansk historiker og historiograf som spesialiserte seg særlig innen kirkehistorie og Kinas historie.
Liv og virke
Han var sønn av DeWitt Clinton Latourette og Rhoda (Scott) Latourette.
Akademisk karriere
I 1904 fikk han Bachelor of Science-grad fra Linfield College i McMinnville i Oregon. Han fortsatte ved Yale hvor ble fikk Bachelor of Arts i 1906 og Ph.D. i 1909. I 1909 og 1910 var han reisesekretær for Student Volunteer Movement for Foreign Missions, og fra 1910 til 1912 var han fakultetsmedlem ved College of Yale in China i Changsha i Kina. Han måtte vende tilbake til fedrelandet av helsemessige grunner.
Etter at han ble frisk, var han historieprofessor ved Reed College i Portland i Oregon fra 1914 til 1916, og ved Denison University i Granville i Ohio fra 1916 til 1921. Fra Denison kom han til in alma mater, Yale, der han etter tur var professor i missiologi (Professor of Missions) (1921–1927), professor of Missions and Oriental History (1927-1953, med perioder som formann for Department of Religion i Yales Graduate School 1938-1946 og som direktør for Graduate Studies i samme department, 1946-1953), og til slutt professor emeritus fra han gikk i pensjon i 1953 og til sin død i 1968. I 1938 mottok han Jadeordenen fra regjeringen i Republikken Kina.
Annen virksomhet
I 1918 ble Latourette ordinert til baptist pastor. I tillegg til sin karriere som professor hadde han i løpet av sitt liv lederskapsstillinger i American Baptist Convention og American Baptist Missionary Union, American Historical Association, Far Eastern Association, YMCAs internasjonale styre, Japan International Christian University Foundation, United Board for Christian Colleges in China, Kirkenes Verdensråd og  Yale-in-China Association.
Arnold Eidslott
Eidslotts kristne religion stod sentralt i hans lyrikk, og han ble regnet som en fornyer av norsk religiøs litteratur. Han var medlem av Det Norske Akademi for Språk og Litteratur.
Johan Kvandals korkomposisjon Underet i tre satser, bygger på Eidslotts dikt av samme navn. Satsene har overskriftene «Krusifikset blør», «Josef av Arimateas klage» og «Den tomme grav».
Eidslott var svigerfar til biskop Solveig Fiske.
Frilynt folkehøgskole
Frilynt folkehøgskole er en retning i de norske folkehøgskolene. I praksis brukes uttrykket for å skille mellom kristne folkehøgskoler og «andre». De frilynte folkehøgskolene er organisert i Informasjonskontoret for folkehøgskolen. De kristne folkehøgskolene er tilknyttet Informasjonskontor for kristen folkehøgskole.
Frilynte folkehøgskoler legger vekt på allmenne, humanistiske verdier som toleranse, menneskeverd og likeverd. «Frilynt» i denne sammenheng kommer av frilynne, eller menneskets eget lynne og sinn i forhold til medmenneskene og omverdenen, der betydningen av frilynt ligger i forståelse og aksept for at menneskene er ulike, uten å vedkjenne seg et system som det sanne og riktige.
Szczawnica
Szczawnica er en by og gmina i det lillepolske voivodskap i Polen. Den ligger mellom Pieniny og de vestlige Beskidene. Byen er et berømt kursted, og har mange skiruter.
Gullregn
Gullregn (Laburnum anagyroides) er et løvfellende tre eller busk som dyrkes som prydplante og som forviller seg noen steder i Norge.
Kenneth Scott Latourette
Verker
Det verk som Latourette huskes for mer enn noe annet, er hans tobinds History of Christianity, som fremdeles trykkes mer enn 40 åre etter forfatterens død. Verket reflekterer for det meste de kunnskaper og den innsikt man hadde på den tid da verkets førsteutgave ble til, nemlig 1953. Eldre, men også svært interessante er hans arbeider om Kina, som The Chinese: Their History and Culture, The Development of China, og A History of Christian Missions in China. Blant hans øvrige verker kan nevnes Christianity in a Revolutionary Age: A History of Christianity in the Nineteenth and Twentieth Centuries, The nineteenth century outside Europe: the Americas, the Pacific, Asia, and Africa, China, A History of Modern China, The Christian Outlook og A Short History of the Far East.
Gullregn
Den blir 2–7 m høy. Bladene er trekoblete. Unge skudd, blad, bladstilk og blomsterstilk er hårete. De gule blomstene er samlet i 10–20 cm lange, hengende klaser. Den blomstrer i mai–juni, to–tre uker før slektningen alpegullregn (Laburnum alpinum). Belgen har ikke vingekant og inneholder 2–4 svarte frø. Gullregn er svært giftig og i verste fall dødelig.
Gullregn vokser vilt i europeiske fjelltrakter fra Frankrike til Romania. Den har vært mye plantet i hager, men er nå stort sett erstattet av hybridgullregn (Laburnum × watereri), som nesten ikke produserer frø. Trevirket er hardt og er blitt brukt til intarsia og musikkinstrumenter. Kjerneveden er mørkebrun og yteveden smørgul.
I Norge har gullregn etablert forvillete bestander sør på Østlandet og langs kysten til Hordaland. Mer spredte funn er gjort nordover til Meløy og Bodø i Nordland. Den kan fortrenge andre planter og har rotknoller som fikserer nitrogen, slik at næringsinnholdet i jorda endres. I Fremmedartslista 2018 er gullregn vurdert som svært høy risiko på grunn av stort invasjonspotensial og middels økologisk effekt.
Kenneth Scott Latourette
Verker
Latourettes etterlatte papirer er arkivert i Divinity Library Special Collections ved Yale University Library.
Frilynt folkehøgskole
Innholdet i begrepet «frilynt» har endret seg over de siste 100 år, og det brukes i dag i hovedsak om en retning av den norske folkehøgskoletradisjonen som omfatter 48 folkehøgskoler i Norge.
Danske N.F.S. Grundtvig, som blir regnet som folkehøgskolenes far, mente at folkelig opplysningsarbeid kunne bidra til utvikling og arbeid, og utviklet folkehøgskoleideen som en eksamensfri skole, der samtale og idé-utveksling skulle være det sentrale. Grundtvig kalte latinskolen for «en skole for døden». Hans skole skulle være «en skole for livet».
Spean Thma
Broen ble bygget over det tidligere elveløpet til Siem Reap-elva mellom Angkor Thom og Østre Baray og trolig gjenoppbygd etter khmerrikets tid (rundt det 15. århundre). Den inneholder mange gjenbrukte sandsteinsblokker med utskjæringer som kan tyde på at steinene er tatt fra flere forskjellige templer.
Flere andre broer etter samme modell kan ses både i Angkor (Spean Memai) og flere steder i det tidligere imperiet. På veien fra Angkor til Beng Mealea, er Spean Praptos en av de lengste med 25 buer.
Seconds Out
Seconds Out er et dobbelt konsertalbum fra det engelske progressiv rock-bandet Genesis, utgitt i oktober 1977. Dette er bandets andre konsertalbum etter utgivelsen av Genesis Live i 1973. Innspillingene ble foretatt under bandets Wind & Wuthering-turné i 1976 og 1977.
På grunn av at Phil Collins nå måtte konsentrere seg mest om å synge etter at Peter Gabriel forlot bandet i 1975, måtte det hyres inn ekstra mannskap for å håndtere trommer og perkusjon under konsertene. Det var ikke hvem-som-helst de fikk med seg: først Bill Bruford fra Yes og King Crimson og senere Chester Thompson fra Weather Report. Bruford spiller på «The Cinema Show», mens Thompson spiller på resten av sangene på dette albumet.
Seconds Out regnes i ettertid som bandets farvel til sjangeren progressiv rock, og allerede det påfølgende studioalbumet, ...And Then There Were Three..., bar bud om et stilskifte for Genesis, med kortere sanger i konvensjonell rock og pop-stil.
Vekterveien (Oslo)
Vekterveien (1A–101, 6A–32B) er en vei på Manglerud i bydel Østensjø i Oslo. Den går for en stor del parallelt med Enebakkveien, fra Havreveien til Plogveien.
Navnet ble vedtatt i 1955 og har sin bakgrunn i at bebyggelsen i veien ble oppført av et byggelag tilknyttet politiet.
Olav Hagen (langrennsløper)
Olav Ingvaldsen Hagen (født 28. november 1921 i Vingrom, død 21. august 2013 samme sted) var en norsk langrennsløper som deltok i de olympiske vinterleker 1948 i St. Moritz.
Hagen vant en olympisk bronsemedalje i langrenn under vinter-OL 1948 i St. Moritz. Han var med på det norske stafettlaget som kom på tredjeplass på 4 x 10 km bak Sverige og Finland. De andre på laget var Erling Evensen, Olav Økern og Reidar Nyborg.
Han gikk på Vingrom Idrettslags lag som vant NM på 3 x 10 km stafett i 1957.
Corey Sevier
Corey Daniel Sevier (født 3. juli 1984 i Ajax, Ontario) er en canadisk skuespiller, best kjent for sin rolle som Gabriel McKay i TV-serien North Shore og i rollen som Timmy Cabot i Lassie-serien fra 90-tallet.
Referanser
<References/>
Encyclopedia Dramatica
Encyclopædia Dramatica er en wiki som satirisk omtalte en rekke mennesker og fenomener, hovedsakelig latterliggjørende – med unntak av enkelte emner som «lulz», «Epic Beard Man», «All your base are belong to us», og andre Internett-memer. Artiklene brukte en rekke ekstreme virkemidler som banneord, rasistiske og diskriminerende uttalelser, og inneholdt ofte pornografiske og makabre bilder. Mottoet til nettsiden var «In Lulz We Trust».
I 2011 ble den opprinnelige nettsiden encyclopediadramatica.com stengt, og webtrafikk ble omdirigert til ohinternet.com. I ettertid har mye av innholdet fra den opprinnelige siden blitt forflyttet til en ny wiki med adressen encyclopediadramatica.se.
Vesterngata
Vesterngata er ei gate på Vesterntangen i Hønefoss. Gata, som ligger innenfor grensene til den gamle bykommunen, strekker seg fra Hønengata (krysset er lysregulert) og østover over Overmannsund bru og Randselva til den møter Ole Torkildsens vei i svingen ved Hønefoss sykehjem. Gata utgjør starten på fylkesvei 163 som ender ved Klekken og er primær adkomst vei til og fra byen fra øst.
Fra Vesterngata er det inn- og utkjøring til Elvegata, som krysser Vesterngata like etter brua. Gatestrekningen preges av eldre villahusbebyggelse, Sankta Theresia katolske kirke, Vesterngaten Medisinske Senter (også kjent som Det katolske sykehus) og Hønefoss sykehjem.
Humber Bridge
Humber Bridge er den fjerde største hengebro i verden med et spenn. Broen krysser fjorden Humber nær Kingston upon Hull i England, mer presist mellom byene Barton-upon-Humber i Lincolnshire og Hessle i East Riding of Yorkshire. Midtspennet er på 1410 meter, og totallengden er 2220 meter.
Den første tegningen til en bro på stedet ble laget i 1930-årene. I 1955 ble planen revidert, men konstruksjonen startet ikke før i 1972. Broen ble offisielt åpnet av dronning Elizabeth II den 17. juli 1981. I de første 16 årene var Humber Bridge den lengste hengebroen i verden, inntil Storebæltsbroen ble åpnet i juni 1997. Den har siden blitt forbigått av to broer til.
Broen har firefelts motorvei og gangvei på lavere plan på begge sider. Trafikken blir ofte begrenset til ett felt i hver retning. Fartsgrensen er permanent på 50 mph (ca. 80 km/t).
Hvert av de to tårnene består av et par hule, vertikale betongsøyler, som er 155,5 meter høye. Broen er laget for å tåle sterk vind, og bøyer av mer enn tre meter ved 36 m/s. Tårnene er ikke parallelle; de er 36 mm lenger fra hverandre på toppen enn ved bunnen på grunn av jordklodens krumning. Nordtårnet står på bredden, og har fundamenter som strekker seg åtte meter ned. Sørtårnet står i vannet, og har fundamenter som strekker seg hele 36 meter ned på grunn av de bevegelige sandbankene i området.
Veiavstanden mellom Hull og Grimsby ble redusert med nesten 80 km på grunn av broen. Tidligere måtte man enten bruke ferjen mellom Hull og New Holland, eller kjøre M62, M18 og M180, og krysse Ouse.
Broen er bompengefinansiert, med en avgift på 2,70 pund pr. april 2006. Dette var ikke nok til at lokale myndigheter kunne klare å vedlikeholde broen forsvarlig, og i 1996 vedtok Det britiske parlamentet Humber Bridge (Debts) Act 1996, hvor mer enn 400 millioner pund ble avskrevet.
Det har vært mer enn 200 tilfeller hvor mennesker har falt eller hoppet fra broen siden åpningen. Dette inkluderer en kvinne som falt sammen med sin to år gamle datter i 2005 (begge overlevde med mindre skader) og en mor som drepte seg selv og sin tolv år gamle autistiske sønn i april 2006. Det har vært vurdert å lage bur rundt gangveien, eller et høyere gjerde, men på grunn av kostnadene har dette ikke blitt gjort
9. serierunde i Tippeligaen 2009
9. serierunde i Tippeligaen 2009 ble spilt lørdag 16. mai, to kamper startet kl 16:00, fem kamper kl 18:00 og én kamp startet kl 19:00. Det ble satt ny rekord i både antall tilskuere og gjennomsnitt antall tilskuere per kamp denne runden med hele 106 410 tilskuere og et snitt på 13 301 tilskuere per kamp. Dette var også den første runden man passerte 100 000 tilskuere.
Krościenko nad Dunajcem
Krościenko nad Dunajcem er en landsby i dalen til elvene Dunajec og Krośnica like ved Pieniny i det lillepolske voivodskap i Polen. Krościenko fikk byrettigheter i 1348 (som Crosno) av Kasimir III den store, men mistet dem i 1932 på grunn av et minkende innbyggertall. Landsbyen er et populært utgangspunkt for ferdsel i Tatrafjellene.
Kurt Student
Kurt Arthur Benno Student  (født 12. mai 1890 i Birkholz i Det tyske keiserriket, død 1. juli 1978 i Lemgo) var en tysk offiser og general i Luftwaffe som kjempet under første verdenskrig som jagerflypilot og som kommandant for tyske fallskjermtropper under andre verdenskrig. Han ble dømt for krigsforbrytelser etter andre verdenskrig.
Student ble en av de store innovatorer med hensyn til bruken av fallskjermstyrker, som han begynte å organisere i 1937. Det var hans fallskjermstropper – den 7. fallskjermsdivisjon, som ble anvendt i 1940 i Norge, Belgia og i Nederland, der han selv ble alvorlig såret, og hans tropper spilte en avgjørende rolle i invasjonen av Kreta, men tapene her var så store (4000 mann) at Adolf Hitler ble skremt fra å bruke luftlandsetting i større skala deretter.
Han ble tatt av britiske tropper i april 1945. I 1947 ble han dømt til fem års fengsel for krigsforbrytelser, men ble løslatt i 1948 av medisinske grunner.
Rabakken (Oslo)
Veien fikk navn i 1954 etter raet som det er rester av i området.
Tåke
Tåke eller skodde er en sky som er i kontakt med bakken. Den eneste forskjellen mellom skyer og tåker er at tåken er i kontakt med jordoverflaten. En sky som ikke er tåke i lavland, kan være tåke i høyere nivåer hvis skyen er i kontakt med fjell. For å kalles tåke må sikten være under 1000 m.
Det stedet med mest tåke i verden er Grand Banks utenfor øya Newfoundland, Canada. Det oppstår ofte tåke her fordi den kalde havstrømmen Labradorstrømmen fra nord her møter den mye varmere Golfstrømmen fra sør.
I Norge er Norskehavet, Ishavet og kysten ned til Jæren mest utsatt for tåke om sommeren, mens Sørlandskysten er mest utsatt om våren (pga kaldt smeltevann fra Østersjøen). Innlandet og enkelte kyststrøk har ofte strålingståke (se nedenfor), som for eksempel Oslo og Kirkenes.
Kjennetegn
De fleste typer tåke oppstår når relativ fukt når 100 % på bakkenivå. Tåke kan dannes brått, og løses opp like brått, avhengig av på hvilken side av duggpunktet temperaturen er.
Et viktig unntak fra denne generelle regelen er havtåke. Dette kommer av effekten salt har på tåke. Alle skyer krever et minimum av hygroskopiske partikler som vanndamp kan kondensere på. Over havoverflaten er de vanligste partiklene salt som kommer av brytende bølger. Med unntak av områder med mye kraftig vind, er kysten det vanligste området med brytende bølger, og derfor har kystområdene stor tetthet av saltpartikler i luften. Det har vært observert kondensasjon på saltpartikler ved så lav fukt som 70 %, så tåke kan oppstå selv i relativt tørr luft. Vanligvis fører slik tåke i luft med lavere fukt til en gjennomsiktig dis, fordi kondensasjonen konkurrerer med fordampingen.
Tåke kan produsere nedbør i form av yr. Yr oppstår når fuktigheten i tåken når 100 %, og de ørsmå skydråpene koaliserer til større dråper. Dette kan skje når tåken blir løftet og tilstrekkelig avkjølt, eller dersom den blir presset sammen ovenfra. Yr kan bli underkjølt hvis temperaturen faller under frysepunktet. I såfall kan tåken fryse direkte til is om den kommer i kontakt med en flate. Dette er kjent som frosttåke.
Forskjellige typer tåke
Tåke kan oppstå på flere forskjellige måter, alt etter hvordan avkjølingen fører til kondensasjon.
Strålingståke
Strålingståke oppstår når jordoverflaten blir avkjølt ved langbølget (infrarød) utstråling etter solnedgang i stille vær med klar himmel. Den kalde overflaten fører til kondensasjon i luftlaget like over bakken ved varmekonduksjon. Ved vindstille forhold kan tåkelaget være mindre enn en meter tykt, men turbulens kan gjøre laget tykkere. Strålingståke er vanlig om høsten, og varer vanligvis ikke lenge etter soloppgang. Her til lands oppstår tåke typisk i indre strøk om høsten.
Adveksjonståke
Adveksjonståke oppstår når fuktig luft strømmer over en kald overflate ved adveksjon (vind) og blir nedkjølt. Det er vanlig når en varmfront passerer over et område dekket av snø, når varm luft strømmer over kaldt hav på høyere breddegrader, eller over havområder med oppstrømning. Dette er et fenomen vi kjenner her til lands. Sent på våren eller tidlig på sommeren mens havet fremdeles er kaldt, fører ofte milde sørlige luftstrømmer til tåke i Nordsjøen og Skagerrak, eller om sommeren i Barentshavet og Øst-Finnmark ved nordlig og østlig vind. Adveksjonståken kan så flytte seg inn mot kysten på flere måter. En kaldfront kan presse det marine luftlaget mot kysten, noe som vanligvis skjer om våren eller sent på høsten. På varme dager med tåke i havet kan solgangsbrisen føre til at tåke om ettermiddagen og kvelden blåser inn over land.
Fordampningståke
Fordampingståke er den mest lokale formen for tåke og oppstår når kald luft strømmer over et mye varmere vann eller fuktig overflate. Vanndamp fordamper raskt inn i atmosfæren, og kondenserer dersom temperaturen er under duggpunktet. Det blir da dannet en tynn tåke. Fordampningståke er mest vanlig i polare strøk og rundt store innsjøer sent på høsten og tidlig om vinteren mens innsjøene og havet fremdeles er varmt. Tåken blir ofte til frosttåke som da medfører rim.
Fronttåke
Nedbørståke (eller fronttåke) oppstår når nedbør faller inn i et tørrere luftlag under skyen, og vanndråpene fordamper til vanndamp. Vanndampen blir avkjølt til under duggpunktet og kondensarer til tåke.
Orografisk tåke
Orografisk tåke blir dannet når luft blåser opp en skråning (kalt orografisk heving) og blir adiabatisk avkjølt mens den stiger. Dette får luften til å kondensere. På fjelltopper der skyene ikke er lave nok til å lage tåke, fører denne stigningen ofte likevel til frosttåke.
Daltåke
Daltåke oppstår i fjelldaler, ofte om vinteren. Den kommer som et resultat av at tung, kald luft synker ned i dalbunnen og danner en temperaturinversjon der varmere luft passerer over fjellene ovenfor. Dette er altså egentlig strålingståke som er styrt av lokal topografi. I rolige værsituasjoner kan den vare i flere dager.
Iståke
Iståke er en form for tåke der dråpene har frosset til ekstremt små iskrystaller. Vanligvis må man ha temperaturer under -35 °C for at dette skal skje, og tåken er derfor mest vanlig i arktiske og antarktiske strøk, og da gjerne i urbane områder. Vanndamp som finnes i eksos fra kjøretøy eller røyk fra oppvarming og kraftstasjoner fryser til is, og denne urbane iståken kan bli svært tett og vedvare dag og natt til temperaturen stiger. Iståke kan føre til et spesielt halofenomen, som kalles lyssøyler.
Frosttåke
Frosttåke oppstår når vanndråper fryser på overflater og danner hvit rimis. Dette er vanlig på fjelltopper som er eksponert for lave skyer. Dette er samme prinsipp som underkjølt regn.
Kunstig tåke
Kunstig tåke blir dannet ved å fordampe vann og glykol- eller glyserol-baserte væsker. Væsken blir sprøytet inn i en oppvarmet boks, og fordamper raskt. Trykket som oppstår presser dampen ut en åpning. Når dampen kommer i kontakt med den kjøligere luften utenfor, kondenserer den til tåke – se røykmaskin.
Stefan Hula (kombinertløper)
Stefan Marian Hula (senior) (født 12. september 1947 i Szczyrk) er en polsk tidligere kombinertløper som representerte BBTS Włókniarz Bielsko-Biała.
Han tok bronsemedalje i VM i Falun i 1974. Han var med i OL i 1972 og 1976, og ble henholdsvis nummer 17 i Sapporo i 1972 og nummer 16 i Innsbruck i 1976.
Hans sønn med samme navn er skihopper og har også deltatt i VM og OL.
Penterakt
En penterakt, 8-celle eller 5-kube er den femdimensjonale versjonen av en hyperkube. Penterakten er et objekt som er analog til den todimensjonale kvadraten, den tredimensjonale kuben og den firedimensjonale tesserakten, det vil si at alle sider er like lange og at vinkelen mellom to vilkårlige sider eller eller kanter er 90°.
Penterakten har tesserakter som hyper-sidekropper, 40 kuber som sidekropper, 80 kvadrater som sider, 80 kanter og 32 hjørner.
Konstruksjon
Alle hyperkuber kan lages på følgende måte: I samtlige steg står de nye linjene som lages alltid vinkelrett på de gamle, men i en ny dimensjon.
Rabbeveien (Oslo)
Rabbeveien (1B–21, 4–12C) er en vei på Risløkka i bydel Bjerke i Oslo. Den går fra Risøkkveien til Nordalveien.
Navnet ble vedtatt i 1920.
Fylkesvei 3660
Fylkesvei 3660 går mellom Bjelland og Fjelldalsstrand i Lillesand kommune.
Frem til 2019 hadde veien betegnelsen fylkesvei 230 (Aust-Agder).
Arne Arntzen
Arne Arntzen (født 17. juni 1782 i Grue i Solør, død 1846) var en norsk embetsmann og stortingsrepresentant. Arne Arntzen var sønn av krigsråd Ole Arntzen og Martha Hansdatter Gjerdrum. Han var yngre bror av statsråd Andreas Arntzen (1777–1837). Etter å ha blitt student i 1801 tok han juridisk embetseksamen med laud i 1807. I 1808 ble han utnevnt til regimentskvartermester og auditør ved Opplandske dragonregiment. I 1813 ble han overrettsprokurator og i 1815 president i Christianias magistrat. I 1824 ble han sorenskriver i Solør og Odalen.
Agglomerat
Agglomerat, kantete istykkersprengte større og mindre steiner, som sammen med aske og splintrede småkorn er slynget ut av en vulkan ved utbrudd. Steinene og småkornene er blandet inn i asken, som så er blitt til bergart.
Monomikt agglomerat har en type av steiner og polymikt agglomerat har ulike slags bergartsbiter. Agglomerat som dannes gjennom forflytning av steinbiter fra vulkanutbrudd med slamstrømmer eller vannflommer kalles vulkanske konglomerat. De kjennetegnes av at bitene ofte er blitt rundet gjennom erosjon under forflytningen.
Arne Arntzen
Han ble gift med Karen Magdalene Anker i 1807.
Frogner kino
Frogner Kino var Oslos første kommunale stumfilmkino. Den ble oppført og åpnet i 1926, som den første i det nystartede Oslo Kinomatografer. Gården i Frognerveien 30 ble byggemeldt i 1923 og arkitekt Kristen Rivertz tegnet både leiligheter, forretninger og innredet kinolokalet. Imidlertid ble oppdraget med å innrede kinoen overtatt av Lars Backer, og han tegnet om vestibyle og sal til en såkalt «atmosfærisk kino», der meningen var å gi publikum en illusjon av at man befant seg utendørs, ved Akropolis i det antikke Hellas.
Frogner kino er senere bygget om flere ganger; i 1945, 1956, 1965 (fasade) og på 1990-tallet. I 2004 ble kinoen lagt ned og solgt av Oslo kommune, og salen ble igjen bygget om. Kinosalen ble så regulert til spesialområde for bevaring i juni 2005. Vestibylen og gården er ført på byantikvarens gule liste over bevaringsverdige bygg og anlegg.
Den er i dag gjenskapt tilbake i detalj til Lars Backers historiske interiør anno 1926, og åpnet dørene i oktober 2019 etter to år med oppussing til rundt 20 millioner kroner. Frogner Kino er nå en privateid liten bydelskino med visninger av ny og vintagefilm, konsertserier med filmmusikk og stumfilmvisninger med levende musikk.
Punchebollen kafé utgjør størsteparten av Frogner Kinos foajé.
Fylkesvei 1590
Fylkesvei 1590 går mellom Thomasstua i Eidsvoll og Sundby i Nannestad.
Frem til 2019 hadde veien betegnelsen fylkesvei 507.
Steinkløverslekten
Tre arter er viktige i landbruket: hvitsteinkløver (Melilotus alba), legesteinkløver (Melilotus officinalis) og orientsteinkløver (Melilotus indicus).
Utseende og kjennetegn
Artene i steinkløverslekten er ett- eller toårige planter. Artene har stengler, som er snaue og kantete. Bladene er trekoblete med nerver, som rekker til ytterst i bladtennene. Blomster- senere fruktklaser er lange og smale, og de sitter i bladhjørnene. De hvite eller gule blomstene henger ned i klasen. Skolmen (frøkapsel og er så å si det samme som en erterskjerm) inneholder ett til to frø, og de åpner seg ikke ved modning. Artene har ofte en relativt sterk lukt, som kan minne litt om kanel. Dette kommer av stoffet kumarin. En trenger blomster og noen ganger også frukt, for å bestemme artene med sikkerhet.
Problematikk som fremmede arter
Ingen i steinkløverslekten vokser naturlig i Norge. Legesteinkløver har en moderat evne til å konkurrere ut andre stedegne planter, og den sprer seg mye. Den har derfor fått status SE (svært høy risiko) på «Listen over fremmede arter», som Artsdatabanken har utarbeidet. Mens hvitsteinkløver har spredd seg veldig mye og er funnet nord til det tidligere fylket Troms. Men den ser ikke ut til å ha stabile forekomster på Vestlandet, noe den har mye av på Østlandet. Det virker som om den har nådd sitt spredningspotensiale, og den har utvist moderat evne til å konkurrere ut lokale arter, så den har fått status SE (svært høy risko). I Sørlige deler av landet dominerer denne nå mange veikanter. Og strandsteinkløver har status LO (lav risiko) da den også sprer seg moderat mye og har en lav evne til å konkurrere ut lokale arter. De to førstnevnte artene er derfor høyrisikoarter på Fremmedartslista.
Elisabeth Haukenes
Elisabeth Haukenes (født 17. mai 1989) er en norsk håndballspiller. Hun spiller for Gjerpen Håndball.
Haukenes har 43 mål på 21 kamper på aldersbestemt landslag.
Karl Jarres
Karl Jarres (født 21. september 1874 i Remscheid, død 20. oktober 1951 i Duisburg) var en tysk jurist og liberal politiker (DVP).
Etter jusstudier arbeidet han i statsforvaltningen, før han mellom 1910 og 1914 var borgermester og overborgermester (fra 1911) i Remscheid. Deretter var han fra 1914 til 1933 overborgermester i Duisburg. I tillegg var han tysk innenriksminister fra 1923 til 1925 og visekansler i Gustav Stresemanns annet kabinett og i Wilhelm Marx' første og annet kabinett.
Ved presidentvalget i Tyskland 1925 var Jarres kandidat for sitt nasjonalliberale parti og det konservative partiet DNVP, og fikk flest stemmer i første valgomgang. Han valgte imidlertid å trekke sitt kandidatur i annen valgomgang til fordel for Paul von Hindenburg, som ble valgt til president.
Etter 1933 mistet han alle politiske posisjoner, og arbeidet deretter i næringslivet.
Michael Rasmussen
Michael Rasmussen (født 1. juni 1974 i Holbæk, Danmark) er en tidligere dansk syklist. Han var regnet som en av verdens beste terrengsyklister, før han satset på landeveissykling og gjorde suksess i Tour de France. Rasmussen ble regnet som en spesielt god klatrer.
Kallenavn
Rasmussen gikk under tilnavnet «kyllingen». Det verserer forskjellige historier om hvordan han fikk tilnavnet, med utgangspunkt i hans lette kroppsbygning. Under et intervju med dansk TV2 (Tour de France, 2005), forklarte han at det oppsto under en fest, hvor en av deltagerne ble kalt «bamse» og han «kylling», etter det populære danske barne-TV-programmet Bamse og Kylling.
Karrière
Rasmussen var en av favorittene til å vinne klatretrøyen i Tour de France 2005. I det samme løpet vant han sin hittil største seier i karrièren da han utklasset konkurrentene på den harde 9. etappen. Han vant også klatretrøyen sammenlagt dette året.
I Tour de France 2006 vant Rasmussen den meget kuperte 16. etappen, denne seieren gav grunnlaget for at han også vant klatretrøyen dette året.
Dopingtatt
19. juli 2007 ble det kjent at Rasmussen er utestengt fra det danske sykkellandslaget for brudd på meldeplikten til dopingkontrollørene. Rasmussen fikk dermed ikke delta i VM i Stuttgart i september eller OL i Beijing i 2008. Da Rasmussen hadde den gule ledertrøyen mens løpet pågikk, uttalte presidenten for Touren, Patrice Clerc, at han ikke syntes Rasmussen fortjente å lede løpet, at han ikke var et forbilde og at det var uheldig at han deltok i løpet. Michael Rasmussen ble den 25. juli trukket fra Tour de France av Rabobank. Han er også kastet ut av laget, som uten Rasmussen fullførte touren. Rasmussen ble i juli 2008 tilkjent en erstatning på 5,6 millioner kroner etter at han ble sparket fra Rabobank i 2007.
Rasmussen innrømmet i januar 2013 å ha brukt ulovlige prestasjonsfremmende midler i perioden 1998–2010.
Joseph Franz von Paula von Auersperg
Han var biskop av Lavant, fratrådte etter et halvt år og ble senere biskop av Gurk og i 1784 biskop av Passau.
Han ble kreert til kardinal den 30. mars 1789 av pave Pius VI.
Episkopalgenealogi
Hans episkopalgenealogi er:
Christine
Christine er en opprinnelig fransk form av kvinnenavnet Christina, og betyr «den kristne».
Etymologi
Christine er en opprinnelig fransk form av kvinnenavnet Christina, som er avledet av Kristian. Betydningen er «den kristne».
Christeen, Kristeen og Krystine er engelske varianter av navnet. Christin er en tysk og nordisk kortform av navnet. Kristine er en tysk og nordisk form av navnet, med kortformen Kristin.
Popularitet
Christine er kjent brukt i Sverige første gang i 1734. I USA var navnet mest populært på 1950- og 1960-tallet. Christine var mest brukt som navn på jentebarn i Norge på 1980-tallet.
Christine var et populært navn i England fra 1940-årene til 1960-årene.
I USA var Christine et populært navn fra 1950-årene til 1980-årene.
Christine er i dag blant de mest brukte kvinnenavnene i Frankrike. Navnet er vanlig i mange fransk- og engelsk-talende land, inkludert USA. I Norge er Kristin den mest utbredte formen av navnet.
Christine har fransk og tysk navnedag 24. juli.
Marianøkleblom
Marianøkleblom (Primula veris), også kalt marianøkkelblom, marinøkleblom, Maria nøklebånd, dvergnykkel, teblom, himmelsnykkel og annet på norsk, er en plante i nøkleblomfamilien. Det er en av plantene som blomstrer aller tidligst om våren, i Norge er den forholdsvis vanlig nord til Trøndelag. Den finnes også i indre strøk helt opp til nord i Nordland. I Midt- og Nord-Norge har den blitt mindre vanlig enn hagenøkleblom (Primula elatior)
Utseende
Den er 10-30 cm høy, og kjennetegnes av at blomsterstilken er bladløs, alle bladene sitter på egne stilker i en klynge som er lavere enn blomsterstilkene. Blomstene er sterkt gule med orange-røde støvbærere.
Planten kan lett forveksles med hagenøkleblom(Primula elatior), men denne har grønne årer i begeret og blekere gulfarge. Den modne kapselen til marianøkleblom er kortere enn begeret, og bladene smalner brått til bladstilken. Blomstene til hagenøkleblom er som regel større, men det er ikke konsekvent. Heller ikke er høyden et godt skille siden den varierer, men marianøkleblom er som oftest høyest. Et godt skille er at hagenøkleblom har krøllete hår, mens marianøkleblom har rette hår (ses med lupe)
Marianøkleblom er en gammel legeplante.
Australian Broadcasting Corporation
Australian Broadcasting Corporation (ABC) (norsk oversettelse: Australias kringkastingsselskap) er Australias rikskringkaster. Selskapet er statsfinansiert og har fjernsyns-, radio- og internett-tjenester på både nasjonalt og regionalt nivå.
ABC begynte radiokringkasting i 1932 som en sammenslutning av tolv radiostasjoner under navnet Australian Broadcasting Commission. Selskapet endret navn til Australian Broadcasting Corporation i 1983.
Pustegass
Pustegass er mest vanlig og naturlig som luft. Andre kunstige gasser, enten rensede eller blandinger av gasser, er brukt i lukkede miljøer som apparatdykking, dekompresjonskamre, undervannsbåter eller romstasjoner.
En sikker pustegass har tre viktige egenskaper:
De fleste pustegasser er blandinger av oksygen og en eller flere inertgasser. Teknikken som brukes til å fylle dykkeflasker med andre gasser enn luft kalles gassblanding.
Mest brukte pustegasser
De mest vanlige brukte pustegasser er:
Oksygen
Oksygen må være tilstede i enhver pustegass. Den er essensiell for kroppens metabolisme som opprettholder livsprosessen. Menneskekroppen kan ikke lagre oksygen til senere bruk som den gjør med mat. Dersom kroppen ikke får tilførsel av oksygen i mer enn fem minutter vil det føre til bevissthetstap og til slutt død. Vev og organ (særlig hjernen og hjerte) i kroppen vil bli skadet dersom det er uten oksygen lenger enn fire til fem minutter.
Andelen oksygen i pustegassen bestemmer den sikre dybden gassen kan bli brukt på:
Det minimale sikre partialtrykk av oksygen i en pustegass er 0,16 bar. Ved et trykk laver enn dette kan dykkeren risikere tap av bevisshet og død som følge av hypoksi.
Det maksimale sikre partialtrykk av oksygen i en pustegass avhenger av eksponerinsgtid, men for dykk kortere enn 3 timer er dette vanligvis 1,4 bar (1,6 bar settes av enkelte som maksimal partialtrykk, men da vanligvis som maksimal oprasjonsdybde eller når en ikke arbeider mye som f.eks på et sikkerhetsstopp). Over dette partialtrykket eller ved lengre eksponeringer risikerer dykkeren oksygenforgifting som kan opptre som om en har et epleptisk anfall. Hver pustegass har sin maksimale operasjonsdybde og dette avhenger av andelen oksygen i pustegassen. Det kan også nevnes at oksygen også har en narkose virkning på linje med nitrogennarkose, men denne er vanligvis mindre merkbar.
Oksygenanalysatorer (elektrogalvaniske brennselsceller) blir brukt til å måle konsentrasjoen av okysgen i pustegassen.
Fylling av dykkeflasker koster litt mer en vanlig luft på grunn av kostnader til rent oksygen, rensing av dykkeflasker og ekstra filtrering.
Nitrogen
Nitrogen er en inertgass som forårsaker nitrogennarkose under dykking. Bruken av nitrogen er derfor begrenset til grunne dykk. Nitrogen kan også gi trykkfallsyke. Luft er den billigste pustegass til dykking
Ekvivalent luft dypde er ofte brukt til å lage en pustegass blanding som er tilpasset den dybden en planlegger å dykke til. Mange dykkere finner at 30 meter er en komfortabel maksimaldybde for å unngå nitrogennarkose når man dykker på luft. Partialtrykket til nitrogen er da 0,79 * 4 bar = 3,16 bar.
Helium
Helium er en inertgass som er mindre narkotisk enn nitrogen på trykk som er aktuell for dykking, så denne gassen er bedre egnet for dypere dykking.
Helium kan også forårsake trykkfallsyke. Helium er heller ikke særlig godt egnet som inflatorgass til tørrdraktsdykking fordi den har mye større ledningsevne for varme enn luft. Dette fører til at en taper varme mye raskere i en tørrdrakt som fylles med helium. En vanlig måte å unngå dette er da å bruke en egen inflatorflaske fylt med luft eller argon.
Helium er også en dyr gass å kjøpe slik at dykking med helium er en kostbar fornøyelse. Dersom en bruker rebreathere (gjenpustere) vil kostnaden til gass gå ned (på den annen side er jo en rebreather heller ikke særlig billig).
Neon
Neon er en inertgass som noen ganger brukes i dyp kommersiell dykking,men den er svært dyr.
Hydrogen
Hydrogen har vært brukt til dyp dykking, men den er svært eksplosiv når den blir blandet med oksygen.
Karbondioksid
Karbondioksid produseres under metabolisering i kroppen. Den kan forårsake karbondioksidforgiftning.
Karbonmonoksid
Karbonmonoksid er forårsaket av ufullstendig forbrenning. Den kan komme inn i en pustegass ved at eksos suges inn i en kompressor eller fra forbrenning av smøreolje i selve kompressoren. Karbonmonoksid er giftig for kroppen.
Merking av gassflasker
I EU er gassflasker merket med farger. «Skulderen» er på toppen av flasken nær kranen.
Huset Oldenburg
Huset Oldenburg er en nordtysk fyrsteslekt som stammer fra det såkalte Osnabrücker Nordland. Den nevnes første gang med Egilmar I omkring 1100.
Borgen Aldenburg, som slekten har sitt navn etter, lå ved Hunte og ble først nevnt 1108. Den tjente grevene som residens fra midten av det 12. århundre.
Slekten kom i 1448 på den danske tronen, den norske i 1450 og den svenske i 1457 med kong Christian I, som var eldste sønn av grev Dietrich av Oldenburg (død 1440). Den grevelige linjen (utdødd 1667) stammer fra hans yngre bror, Gerhard IV. Den kongelig-danske linjen delte seg i linjen Slesvig-Holsten-Gottorp og Slesvig-Holsten-Sønderborg.
I 1751 kom Adolf Fredrik av den gottorpske linjen på den svenske tronen gjennom ekteskap. Huset Vasa hadde da sittet på tronen i et lengre tidsrom. Denne linjen var på den svenske tronen til 1809 og døde ut i 1877. Med Friedrich August (1711–1785) fikk en bror av Adolf Friedrich av Sverige i 1773 grevskapet Oldenburg og ble 1777 opphøyet til hertug. Fra ham stammer storhertugene (fra 1815) som regjerte Oldenburg frem til Tyskland ble republikk i 1918.
I 1762 hadde slekten også via ekteskap kommet på den russiske tronen med Peter III, sønn av Carl Frederik av Slesvig-Holsten-Gottorp. Under navnet Romanov-Holstein-Gottorp satt oldenburgerne på Russlands trone frem til revolusjonen i 1917.
Dronning Elisabeth II av Storbritannias ektemann Philip var et annet kjent medlem av slekten. Med hans sønn eller annen etterkommer vil slekten kunne komme på den britiske tronen, som nå innehas av dronning Elisabeths slekt, den albertinske linje av Wettin-dynastiet, kjent som Sachsen-Coburg-Gotha. Det britiske kongehuset bærer navnet Windsor og vil trolig bære samme navn når/hvis Elisabeths etterkommer blir hennes etterfølger.
Transkritisk prosess
En transkritisk prosess er en kretsprosess hvor arbeidsmediet (kuldemediet) har tilstander både over og under kritisk punkt.
Når karbondioksid (CO2) brukes som arbeidsmedium, er det ofte nødvendig å kjøre prosessen transkritisk. Professor Gustav Lorentzen (1915–1995) utviklet på 80-tallet en transkritisk krets som dannet grunnlaget for en rekke nye, miljøvennlige anvendelser av CO2 som arbeidsmedium.
Boligsparing for ungdom
Boligsparing for ungdom (BSU) er en spareordning som tilbys av de fleste banker i Norge. Med BSU opprettes en egen konto i en bank hvor beløpene som settes inn gir skattefordeler. Rentebetingelsene på BSU-kontoen er normalt betydelig gunstigere enn de banken tilbyr for vanlige høyrente- og sparekonti. I mange tilfeller er BSU-renten til og med bedre enn boliglånsrentene.
Duke (album)
Duke er det tiende studioalbumet fra det engelske rock-bandet Genesis, utgitt i mars 1980. Genesis fortsetter med dette albumet sitt stilskifte fra progressiv rock til en mer kommersiell og konvensjonell rock/pop-stil.
Boligsparing for ungdom
Mer om ordningen
Tjenesten er begrenset på følgende måter:
Duke (album)
Dette albumet har i etterkant blitt kalt både bandets første pop-album og bandets siste progrock-album. Elementene fra progressiv rock er her i redusert grad på sanger som for eksempel «Duchess» og «Duke's Travels», mens de radiovennlige sangene, som blant andre albumets hit-singeler «Misunderstanding» og «Turn It on Again», er i klart flertall selv om også «Turn It on Again» inneholder enkelte typiske prog-elementer.
Kaliumcyanid
Kaliumcyanid eller cyankalium er et hvitt pulver (krystaller) med en lukt av bitre mandler. Det har kjemisk formel KCN.